Mahatma

Mahatma vle di nan Sanskrit " Gran nanm » (महात्मा mahātmā : महा mahā (gwo) + आत्मं oswa आत्मन् ātman [nanm]).

Yo souvan atribiye tit sila a ak kèk pèsonalite tankou Mohondas Karamchand Gandhi ak Jyotirao Phule, an rekonesans ak sentete yo.

Yon pakèt sous tankou Rabindranath Tagore: An  Anthology de Dutta and Robinson, rakonte se Rabindranath Tagore ki te premye  bay Gandhi tit la. Lòt sous fè konnen tit la te atribiye ak Gandhi 21 janvye 1915 pa Nautamlal Bhagavanji Mehta nan lekòl Kamribai Jetpur la. Gen lòt ki konsidere se Annie Besant, moman l t ap dirije Sosyete teyozofik la.

Sosyete teyozofik la te itilize mo sa nan fen 19e syèk la pandan fondatris li a Helena Blavatsky te deklare pwofesè li yo se te disip oubyem Mahatmas ki t ap viv nan Tibè epi fè pati yon Gwo lòj Blanch.

 Endouyis 
Nan endouyis la, tèm Mahatma se yon non abityèl ak yon tit onorifik pou yon Yogi (sannyasin), yon sen oubyen tout moun yo gen gwo estim pou li pou tèt jenewozite l ak renonsman l yo, ak moun tou ki gen yon konsyans fò epi ki gen don oubyen lòt konesans espesyal.

Kidonk, yon Mahatma se yon "gran nanm", yon saj ki wè lavi l nan tout sa ki ap viv, ak yon konpasyon enfini ki idantifye l nan Brahman; li efase ego l epi viv san l pa met tèt li tankou yon moun ki panse l pra l re-enkane; nan Unpanishad yo, yo dekril tankou yon sen antye ki libere de tout kontrent yo, zanmi tout moun: